Sojuz TMA-01M

Sojuz TMA-01M () jeb Sojuz TMA-M bija pilotējams Krievijas kosmosa kuģis apkalpes nogādāšanai uz Starptautisko kosmosa staciju (SKS). Šis bija pirmais Sojuz kuģis ar jaunu ciparu vadības sistēmu, kura pirms tam tika izmēģināta septiņos bezpilota kravas kuģos Progress M-M.

Kosmosa kuģis startēja . Nolaišanos veica .

 Apkalpes 
Par jauna kuģa pirmā lidojuma komandieri tika izvēlēts viens no pieredzējušākajiem Krievijas kosmonautiem ar četru kosmisko lidojumu stāžu Aleksandrs Kaleri.

Kuģa Sojuz TMA-01M apkalpe augšupceļā un lejupceļā:
KosmonautsVirz.¹Amats Lidojums pēc skaitaValsts /organizācija Aleksandrs Kaleri (Александр Калери) ↑↓ Komandieris 5. Roskosmos Skots Kellijs (Scott J. Kelly) ↑↓ Lidojuma inženieris 1 3. NASA Oļegs Skripočka (Олег Скрипочка) ↑↓ Lidojuma inženieris 2 1. Roskosmos ¹ — lidojuma virziens: ↑ (augšup) vai ↓ (lejup)

Rezerves apkalpe:
 Sergejs Volkovs (Сергей Волков), komandieris 
 Oļegs Konoņenko (Олег Кононенко), lidojuma inženieris 
 Ronalds Gerens (Ronald Garan), lidojuma inženieris, NASA, 

Sākotnēji par Sojuz rezerves apkalpes lidojuma inženieri bija nozīmēts Sergejs Revins, bet 2010. gada janvārī viņš tika nomainīts uz Oļegu Konoņenko.

 Lidojuma gaita 
Starts notika  23:10:55 UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas.

Ar SKS kosmosa kuģis saslēdzās 10. oktobrī 00:01 UTC pie Poisk moduļa. Tuvošanās un saslēgšanās operācijas notika automātiskā režīmā.

Oktobra beigās kļuva zināma informācija par vairākām kļūmēm pirmam modernizētajam kuģim. Neilgi pirms starta nolaižamajā aparātā kāpis spiediens. To izraisīja sūce skābekļa piegādes regulējošajā vārstā. Pēc vairākkārtējām vārsta atvēršanām un aizvēšanām problēma tika novērsta. Līdzīga situācija ir bijusi arī ar Sojuz TMA-18. Otrajā lidojuma dienā sabojājās analogciparu pārveidotājs, līdz ar to displejā vairs nepienāca dati no vairākiem analogajiem sensoriem. 10. oktobrī, pirms saslēgšanās bez iemesla pārstartējās viens no diviem displejiem apkalpes pultī.На новом российском космическом корабле происходят массовые отказы техники Vesti.kz pēc Interfax, 2010-10-29 

 04:27:08 UTC Sojuz TMA-01M atvienojās no stacijas. Pēc tam stacijas tuvumā tika veikti jaunā kuģa sistēmu testi dažādos režimos. 07:03 UTC Sojuz dzinēji tika ieslēgti bremzēšanas manevram. Kuģis nogāja no orbītas un veica nolaišanos 86 km uz ziemeļiem no Arkalikas Kazahstānā.

 Atsauces 

 Ārējās saites 
 Sojuz TMA-M lapa SKS Lidojumu vadības centrā  

Kategorija:Sojuz kosmosa kuģi
Kategorija:Sojuz pilotējamie lidojumi